《次韵王适春雪二首》
宋代·苏辙

江南春候寒犹剧，细雨风吹作雪花。
中夜窗扉初晃漾，平明草木半低斜。
润催江柳排金线，光杂山茶点绛葩。
老病不堪乘晓出，纷纷能使发增华。
春雪飘摇旋不成，依稀履迹散空庭。
山藏复阁犹残白，日照南峰已半青。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。